Neem 'n reis om die son met hierdie 366 oordenkings wat jou sal inspireer om 'n vreugdevolle en vervullende lewensreis te geniet.
Ook beskikbaar in Engels onder titel Traveling Light.
Dalene Reyburn is 'n skrywer en spreker en deel weekliks oordenkings op dalenereyburn.com. Sy het 'n meesters-graad in toegepaste taalstudies en was 'n hoërskoolonderwyseres voordat sy voltyds ma, skrywer en spreker geword het. Sy en haar man, Murray, en hulle twee seuns woon in Pretoria.
Hierdie vooruitsig is soos 'n betroubare en stewige anker – 'n anker wat onbeweeglik vasgemaak is (Heb. 6:19).
Op hierdie eerste dag van 'n nuwe jaar is jy nie alleen met jou verwagtings óf met jou onsekerheid nie. Oor die wêreld heen is daar vroue soos ek en jy op die punt om nuwe dinge te beleef. Dit kan ons grootste oomblik wees – en tog kan omstandighede ons oorweldig of ons kan bang wees vir waarheen die reis ons kan neem. Terwyl jy uitvaar oor die oseaan van 'n nuwe jaar, bid ek dat hierdie dagboek elke dag die bries in jou seile sal wees, wat jou sal ver kwik en jou sal herinner dat jy altyd jou gesindheid en jou optrede kan kies, al is so baie dinge in hierdie lewe buite jou beheer. Mag jy hierdie lied van Edward Mote oor en oor in jou hart hoor opklink …